काशीपुर। गौशाला के ग्रामीणों के मुताबिक घने जंगल में आग लगना शिकारियों की साजिश का हिस्सा भी हो सकती है। उनका कहना है आग से सुरक्षित ठिकानों में भागते जंगली जानवर आसान शिकार बन जाते हैं। ग्रामीणों ने बताया वह लोग गांव से सटे जंगलों में पालतू जानवरों को चराने के लिए जाते हैं, लेकिन उन्हें पता है कि जंगली पशु किसी क्षेत्र में हैं, लिहाजा जानमाल की रक्षा के लिए वह जंगल के बहुत अंदर नहीं जाते हैं। आग लगने पर वन विभाग के अधिकारी पशु चराने गए किसी ग्रामीण द्वारा जलती सिगरेट-बीड़ी फेंकने को कारण बताकर इतिश्री कर लेते हैं।